Diari Oficial de la Generalitat Valenciana


Sumari del DOGV 7435, del 02-01-2015 (2014/11480)

Informació pública de la proposta final del pla general i documents annexos.
----------------------------------------------------------------------------

### Dades del document

Número de DOGV
:   7435

Data del DOGV
:   02-01-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/11238


Data del document
:   26-12-2014

Organisme emissor
:   Ajuntament de Castelló

Tipus de document
:   Anunci

Descriptors 

:   * Castelló
    * administració local
    * pla d'urbanisme

Informació pública de la proposta final del pla general i documents annexos. [2014/11664]  
Havent-se introduït modificacions després de la fase de consultes i participació pública de la versió preliminar del pla general, i amb l'objecte de donar publicitat al document que les recull, l'Ajuntament de Villanueva de Castellón, en sessió celebrada el 22 de desembre de 2014, va adoptar el següent acord al procediment d'aprovació del pla general:  
  
Primer. Sotmetre a informació pública en les condicions de publicitat que disposa l'article 83.2.a de la Llei Urbanística Valenciana, mitjançant la publicació en el Diari Oficial de la Comunitat Valenciana i en un diari d'informació general a la Comunitat Valenciana, així com al tauler d'anuncis d'este Ajuntament i en la web municipal, per un termini de 45 dies, els documents que conformen el Pla General de Villanueva de Castellón, que conté informe de sostenibilitat econòmica i s'hi adjunten:  
- Informe de sostenibilitat ambiental.  
- Estudi de paisatge.  
- Estudi acústic.  
- Estudi de mobilitat i accessibilitat.  
- Estudi d'inundabilitat.  
  
Segon. Sol·licitar informes dels distints departaments i òrgans competents de les administracions exigits per la legislació reguladora de les seues competències respectives, així com a les empreses que gestionen o exploten infraestructures de servicis declarats essencials o d'utilitat pública, així com dictamen de cada un dels municipis limítrofs.  
  
Tercer. Acordar expressament la suspensió de llicències de parcel·lació, obres, demolició i d'activitat, així com d'acords d'aprovació de programes en aquells casos en què les noves determinacions suposen modificació del règim urbanístic vigent, i podran concedir-se llicències per a aquelles actuacions que complisquen tant amb l'ordenació vigent com amb la projectada.  
Quart. Facultar l'alcalde per a dur a terme totes les actuacions necessàries per a l'adequada execució d'este acord.  
Cosa que es fa pública segons el que disposa l'article 83.2 i 101 de la Llei Urbanística Valenciana, i s'avisa de la possibilitat de formular al·legacions en el termini de 45 dies hàbils, comptats des de la publicació del present edicte en el Diari Oficial de la Comunitat Valenciana.  
  
A estos efectes podrà consultar-se la documentació, els dies hàbils, en horari de 09.00 a 14.00 hores, a les oficines generals de l'Ajuntament de Villanueva de Castellón, localitzat a la plaça de l'Ajuntament número 8. Esta documentació estarà igualment disponible en la web municipal ?www.villanuevadecastellon.es?.  
  
  
Villanueva de Castellón, 26 de desembre de 2014.- L'alcalde president: Salvador Álvarez Carbonell.